રખડતા ઢોરોનો વધતો જતો ત્રાસ: આ શહેરમાં રોડ વચ્ચે બે આખલાઓ વચ્ચે છેડાયું યુદ્ધ, જુઓ Video - जन मन INDIA
રાજ્યમાં રખડતા ઢોરની સમસ્યા સતત વધતી જોવા મળી રહી છે. મહાનગરોમાં રસ્તાઓ વચ્ચે રખડતા ઢોર જોવા મળી રહ્યા હોવા છતાં આ મામલે સ્થાનિક તંત્ર દ્વારા કોઈ કાર્યવાહી કરવામાં આવતી નથી.
હાલમાં જ ભાજપ પ્રદેશ પ્રમુખ સી આર પાટીલે જણાવ્યું હતું કે, મહાનગરોમાં રોડ ઢોર માટે નથી બનાવ્યા, ઢોરની સમસ્યા જલ્દીથી દૂર કરવામાં આવશે. ત્યારે હવે વડોદરા શહેરમાં બે આખલા વચ્ચેના યુદ્ધનો વીડિયો વાયરલ થયો હતો.
વડોદરાના વાઘોડિયા વિસ્તારમાં જરોદ બસ સ્ટેન્ડ નજીક બે આખલા બાખડી પડ્યા હતા. આશરે 20 મિનિટ કરતા વધુ સમય સુધી ચાલેલા આખલા યુદ્ધના કારણે આસપાસના દુકાનદારો તેમજ નાગરીકોમાં પણ ફફડાટ ફેલાયો હતો. તેમજ રસ્તા પર અવર જવર કરતા વાહન ચાલકોએ ભારે હાલાકીનો સામનો કરવો પડ્યો હતો.
https://janmanindia.com/wp-content/uploads/2021/10/final_6176af77d7a6d70044bda967_641991.mp4
આ આખલાઓ વચ્ચેના યુદ્ધનો વીડિયો હાલ સોશિયલ મીડિયામાં વાયરલ થઈ રહ્યો છે. મળતી માહિતી મુજબ, વડોદરાના વાઘોડિયા વિસ્તારમાં જરોદ બસ સ્ટેન્ડ નજીક બે આખલા વચ્ચે યુદ્ધ જામ્યું હતું. આખલાઓ વચ્ચે યુદ્ધ જામતા લોકોના જીવ પડીકે બંધાઈ ગયા હતા. જેના લીધે લોકો એકબાજુ ઉભા રહી આ બુલ ફાઈટ જોઈ રહ્યા હતા.
બન્ને આખલા એક બે મિનિટ નહીં પરંતુ 20 મિનિટ કરતા વધુ સમય સુધી લડતા રહ્યા હતા. જોકે, આખલાઓના કારણે વેપારીઓ, રાહદારીઓ અને વાહન ચાલકો રીતસરના ભયભીત થઈ ગયા હતા અને તેમણે ભારે હાલાકીનો સામનો કરવો પડ્યો હતો. હાલ આ આખલા વચ્ચેના યુદ્ધનો વીડિયો વાયરલ થઈ રહ્યો છે.